Kirjanpitoyksiköt ja talousarvion ulkopuolella olevat valtion rahastot

**Yhteiset Kieku-tietojärjestelmässä käytettävät toimintohierarkiat ja toiminnot (Toimintotilikartta)**

Valtiokonttori on antanut tänään ohjeen *Yhteiset Kieku-tietojärjestelmässä käytettävät toimintohierarkiat ja toiminnot* (Toimintotilikartta).

Toimintotilikarttaan on **päivitetty** ydintoimintojen hierarkiatasojen nimiä:

* 1207 Valtioneuvoston yhteinen tilannekuva, varautuminen ja turvallisuus sekä häiriötilanteiden hallinnan yleinen yhteensovittaminen sekä valmiuslain 6 §:ssä tarkoitetun poikkeusolojen toteamisen ja käyttöönottoasetuksen antamisen yleinen yhteensovittaminen
* 130 Ulkoministeriön toimialaan kuuluvat
* 1801 Tiede, koulutus ja varhaiskasvatus
* 1802 Taide, kulttuuriperintö, liikunta ja nuorisotyö
* 1803 Arkisto- ja yleinen kirjastotoimi
* 2004 Sähköinen viestintä ja postitoiminta

Muutokset johtuvat Valtioneuvoston ohjesäännön (3.4.2003/262) lukuun 3 tehdyistä muutoksista.

Toimintotilikartta on julkaistu [Valtiokonttorin kotisivuilla](http://www.valtiokonttori.fi/kasikirja/Public/default.aspx?nodeid=17287&contentlan=1). Valtiokonttori huolehtii yhdessä Palkeiden kanssa, että ydintoimintojen hierarkioihin tulevat muutokset toteutetaan Kieku-tietojärjestelmään.

Myös kotisivuilla olevaa *Perusvirkamiehen ja esimiehen tukitoiminnot* -ohjetta on päivitetty vastaamaan Tahtin tiedonkeruuohjeeseen tehtyjä muutoksia. Muutokset koskevat luottamusmiestoimintaan, yhteistoimintaan ja työsuojelutoimintaan liittyvien tukitoimintojen / poissaoloilmoitusten käyttöä.

Apulaisjohtaja Tanja Wistbacka

Taloushallintoasiantuntija Tytti Huopainen

**Tiedoksi** Valtiontalouden tarkastusvirasto

Palkeet / kirjanpidon tilitietojen ylläpito